《向游武林之龙井过南天竺登二老亭曾赋二诗》
元代·成廷圭

二老题诗处，风流不再逢。客归黄叶雨，僧住白莲峰。

谁谓山无凤，人传井有龙。白头江海上，今夕寄行踪。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。